**អាកាសធាតុអាក្រក់ធ្ងន់ធ្ងរ**

បម្រែបម្រួលអាកាសធាតុអាចធ្វើឱ្យហេតុការណ៍អាកាសធាតុអាក្រក់ធ្ងន់ធ្ងរកាន់តែអាក្រក់ និងញឹកញាប់ជាងមុនដែលបណ្តាលឱ្យមានរបួស មានជំងឺ និងខូចខាតដល់ទ្រព្យសម្បត្តិ។ អាកាសធាតុអាក្រក់ធ្ងន់ធ្ងរអាចបណ្តាលឱ្យខូចខាតដល់ហេដ្ឋារចនាសម្ព័ន្ធសំខាន់ៗដូចជា អគ្គិសនី បណ្តាញទឹកស្អុយ ការផ្គត់ផ្គង់ទឹក និងផ្លូវថ្នល់។ ឧប្បត្តិហេតុបំពុលដោយកាបូនម៉ូណូអុកស៊ីតគឺជារឿងធម្មតាបន្ទាប់ពីហេតុការណ៍អាកាសធាតុអាក្រក់ធ្ងន់ធ្ងរដែលរំខានដល់ការផ្គត់ផ្គង់ថាមពលអគ្គិសនីដោយសារតែការប្រើប្រាស់ម៉ាស៊ីនភ្លើង កំដៅចំហេះ និងឧបករណ៍ចម្អិនអាហារមិនត្រឹមត្រូវ។

អាកាសធាតុអាក្រក់ធ្ងន់ធ្ងរក៏អាចបង្កគ្រោះថ្នាក់ដល់រាងកាយ និងបង្កឱ្យមានកម្ចេចកំទីផងដែរ។ ខ្យល់បក់ខ្លាំងអាចបណ្តាលឱ្យដើមឈើ និងបង្គោលទូរសព្ទបាក់រលំ មានកម្ចេចកំទីហោះ
ហើរ និងខ្សែភ្លើងធ្លាក់ចុះក្នុងអំឡុងពេលមានព្យុះ ដែលបណ្តាលឱ្យមានរបួស ឬខ្សែភ្លើងឆក់។ កម្ចេចកំទីក្នុងទឹកជំនន់ និងផ្លូវលិចទឹកក៏អាចបណ្តាលឱ្យមានរបួស និងគ្រោះថ្នាក់ចរាចរណ៍ផងដែរ។

**តើអ្នកណាមានហានិភ័យខ្ពស់?**

មនុស្សមួយចំនួនអាចប្រឈមនឹងហានិភ័យកាន់តែច្រើនក្នុងអំឡុងពេលមានអាកាសធាតុអាក្រក់ធ្ងន់ធ្ងរ ដោយសារតែកន្លែងដែលពួកគេរស់នៅ លទ្ធភាពទទួលបានព័ត៌មានផ្លូវការរបស់
រដ្ឋាភិបាល លទ្ធភាពអាចរកបាននូវធនធានដើម្បីរៀបចំនិងឆ្លើយតប និងថាតើពួកគេមាន
បញ្ហាសុខភាពរួចហើយឬនៅ។ អ្នកទាំងនោះរួមមាន៖

* កុមារអាយុក្រោម 5 ឆ្នាំ និងអ្នកដែលមានអាយុលើសពី 65 ឆ្នាំ
* អ្នកដែលរស់នៅតែម្នាក់ឯង
* អ្នកមានផ្ទៃពោះ
* អ្នកដែលមានបញ្ហាធ្វើចលនា
* អ្នកដែលប្រើឧបករណ៍វេជ្ជសាស្រ្ដដែលត្រូវការថាមពលអគ្គិសនី ឬឱសថដែលត្រូវការក្លាសេ
* បុគ្គលិកផ្តល់សេវាសាធារណៈ
* បុគ្គលិកសង្គ្រោះ
* មនុស្សដែលចេះអង់គ្លេសតិចតួច ឬមិនចេះដែលប្រហែលជាមិនទទួលបានសារសង្គ្រោះ
បន្ទាន់ជាភាសាកំណើតរបស់ពួកគេ
* អ្នកមានជំងឺរ៉ាំរ៉ៃដែលត្រូវការការថែទាំញឹកញាប់
* អ្នកដែលមានប្រព័ន្ធភាពស៊ាំចុះខ្សោយ

**តើយើងអាចធ្វើអ្វីបានចំពោះបញ្ហានេះ?**

* [ធ្វើផែនការទាក់ទងនឹងព្យុះ](https://www.mass.gov/info-details/make-a-family-emergency-plan)
* [បង្កើតឧបករណ៍សង្គ្រោះបន្ទាន់](https://www.mass.gov/info-details/build-an-emergency-kit)
* [ដឹងពីតំបន់ទឹកជំនន់ និងខ្យល់ព្យុះរបស់អ្នក](https://www.mass.gov/info-details/hurricane-evacuation-zones)
* មានផែនការជម្លៀស និងដឹងថាអ្នកណាដែលអ្នកអាចទាក់ទងបានដើម្បីរកជំនួយ
* ដំឡើងឧបករណ៍ចាប់សញ្ញាកាបូនម៉ូណូអុកស៊ីត និងផ្សែងនៅក្នុងផ្ទះរបស់អ្នក ហើយត្រូវតេស្តឧបករណ៍ជាប្រចាំ
* រៀបចំផែនការជាមុន ប្រសិនបើអ្នកប្រើម៉ាស៊ីនភ្លើង - ដាក់វានៅខាងក្រៅ យ៉ាងហោចណាស់ 20 ហ្វីតពីផ្ទះ
* សម្អាតព្រិល និង/ឬ កម្ចេចកំទីចេញពីឡដុតឧស្ម័ន និងរន្ធម៉ាស៊ីនសម្ងួត ព្រមទាំងបំពង់ស៊ីម៉ាំងរបស់រថយន្តអ្នក
* ចាកចេញពីផ្ទះ ហើយទូរសព្ទទៅលេខ 911 ប្រសិនបើអ្នក ឬក្រុមគ្រួសាររបស់អ្នកមានសញ្ញា
ពុលកាបូនម៉ូណូអុកស៊ីតទាំងនេះ៖
	+ វិលមុខ ឬងងុយគេង ចង្អោរ ឬដង្ហើមខ្លីៗ
* ផែនការសម្រាប់ការដាច់ចរន្តអគ្គិសនី៖
	+ តើអ្នកត្រូវការអគ្គិសនីសម្រាប់ឧបករណ៍វេជ្ជសាស្ត្រ ឬថ្នាំពេទ្យទេ
	+ រៀបចំសម្រាប់ការពិនិត្យសុខភាពដោយមិត្តភក្តិ ឬអ្នកជិតខាង

**ស្វែងយល់បន្ថែមដោយចូលទៅកាន់៖** [**mass.gov/ClimateAndHealth**](http://www.mass.gov/ClimateAndHealth)

**Bureau of Climate and Environmental Health**

**Environmental Toxicology Program**

**Massachusetts Department of Public Health**